"Raġel li ddistingwa ruħu minn uffiċjali oħra għall-umiltà tiegħu" Tingħata l-aħħar tislima lill-Kurunell Brian Gatt Dalgħodu fil-Knisja Parrokkjali ta' Raħal Ġdid ingħatat l-aħħar tislima lill-Kurunell Brian Gatt. Huwa ħalla din id-dinja fit-3 ta' April fl-għomor ta' 54 sena. Huwa kien deskritt bħala raġel ta' integrità kbira, ġentlom u bniedem rispettabli. Fost kummenti oħra, persuna ddeskrivitu bħala raġel li ddistingwa ruħu minn uffiċjali oħra għall-umiltà tiegħu. Kien ukoll deskritt bħala bniedem ta' ftit kliem imma ta' qalb kbira u li ħalla jibkuh fost l-oħrajn martu u t-tifel tiegħu. Il-General Workers' Union kienet fost dawk li sellmet il-memorja tiegħu u tat il-kondoljanzi lill-familjari, ħbieb u l-kollegi kollha tiegħu.